“APSTIPRINĀTS

Iepirkuma komisijas sēdē

2017.gada 6.jūlijā

ar protokolu Nr. 1”

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_ L.Kudiņš

Iepirkums, kas tiek veikts saskaņā ar Publisko iepirkumu likuma 9.pantu

„ **PAR MOBILO VIDEONOVĒROŠANAS KOMPLEKTU IEGĀDI”**

(identifikācijas Nr.RPP 2017/17)

**NOLIKUMS**

1. **VISPĀRĪGĀ INFORMĀCIJA**
	1. **Iepirkuma identifikācijas numurs:** RPP 2017/17.
	2. **Iepirkuma procedūras veids:** saskaņā ar Publisko iepirkumu likuma (turpmāk –**PIL**) 9.pantu - iepirkums, kuram nepiemēro PIL noteiktās iepirkuma procedūras.
	3. **Pasūtītājs –** Rīgas pašvaldības policija, Lomonosova iela 12a, Rīga, LV-1019, nodokļu maksātāja reģistrācijas Nr.LV90000055099, banka ,,Nordea Bank AB Latvijas filiāle”, kods NDEALV2X, konts LV82NDEA0021800014010. Profila adrese internetā (turpmāk – **Interneta vietne**) [rpp.riga.lv](http://www.riga.lv). Darba laiks darba dienās no plkst. 8.00 līdz plkst. 16.30 (pusdienu pārtraukums plkst.12.00-12.30).
	4. **Pasūtītāja kontaktpersona:** vecākais juriskonsults R.Straume, telefona Nr.67037834, e-pasts: roberts.straume@riga.lv.
	5. **Pretendents:** fiziskā vai juridiskā persona, šādu personu apvienība jebkurā to kombinācijā, kurš ir iesniedzis piedāvājumu.
	6. **Iepirkuma dokumentu saņemšana:** Iepirkuma dokumenti (Nolikums ar pielikumiem, turpmāk – **Nolikums**) ir brīvi un tieši pieejami, lejupielādējot tos elektroniskajā formātā Interneta vietnē rpp.riga.lv. Ja ieinteresētais piegādātājs pieprasa izsniegt Nolikumu drukātā veidā, Pasūtītājs to izsniedz ieinteresētajam piegādātājam 3 (trīs) darba dienu laikā pēc tam, kad saņemts Nolikuma pieprasījums, ievērojot nosacījumu, ka Nolikuma pieprasījums iesniegts laikus pirms piedāvājumu iesniegšanas termiņa beigām.
	7. **Papildu informācijas sniegšana:**
		1. Ieinteresētais piegādātājs jautājumus par Nolikumu uzdod rakstiskā veidā, adresējot tos iepirkuma komisijai un nosūtot tos elektroniski Nolikuma 1.4. apakšpunktā noteiktajai kontaktpersonai.
		2. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Komisija atbildi sniedz 3 (trīs) darba dienu laikā no pieprasījuma vai jautājuma saņemšanas dienas, bet ne vēlāk kā 4 (četras) dienas pirms piedāvājumu iesniegšanas termiņa beigām.
		3. Komisija atbildi ieinteresētajam piegādātājam nosūta uz elektroniskā pasta adresi, no kuras ir saņemts jautājums, un publicē Interneta vietnē rpp.riga.lv pie paziņojuma par iepirkumu.
	8. **Prasības piedāvājuma noformējumam un iesniegšanai**:
		1. Piedāvājumu iesniedz 1 (vienā) eksemplārā atbilstoši Nolikuma prasībām un tas sastāv no šādām daļām:
			1. pretendenta atlases dokumenti;
			2. Tehniskā specifikācija – finanšu piedāvājums.
		2. Cauršūtus dokumentus ievieto vienā aploksnē, kuru aizlīmē un līmējuma vietā parakstās amatpersona vai pilnvarotā persona un aizzīmogo ar pretendenta zīmogu (ja tāds tiek lietots) uz kuras norāda:

|  |
| --- |
| Rīgas pašvaldības policija Lomonosova ielā 12a, Rīgā, LV-1019, Latvija/pretendenta nosaukums, juridiskā adrese, tālrunis/**„Par mobilo videonovērošanas komplektu iegādi”**identifikācijas Nr. RPP 2017/17**Neatvērt līdz piedāvājumu iesniegšanas termiņa beigām** |

* + 1. Pretendents rakstveida piedāvājumu noformē tā, lai dokumentus nebūtu iespējams atdalīt. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		3. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar 2000. gada 22. augusta Ministru kabineta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums.
		4. Pretendents apliecina piedāvājuma kopiju un iesniegto dokumentu kopiju pareizību atbilstoši 2010. gada 28. septembra Ministru kabineta noteikumiem Nr. 916 „Dokumentu izstrādāšanas un noformēšanas kārtība”. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju. Apliecinājums ir šāds: uzraksts „KOPIJA” pirmās lapas augšējā labajā stūrī; uzraksts „KOPIJA PAREIZA” dokumenta beigās; apliecinātājas personas pilns amata nosaukums, vārds, uzvārds un paraksts.
		5. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja visi piedāvājuma dokumenti ir cauršūti vai cauraukloti.
	1. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
	2. **Piedāvājumu iesniegšana**:
		1. Ieinteresētais piegādātājs piedāvājumu var iesniegt personīgi vai pa pastu, sākot ar Iepirkuma izsludināšanas dienu, **līdz 2017. gada 28.jūlija plkst. 10:00**, Rīgas pašvaldības policijā, Juridiskajā nodaļā 39.kabinetā, Lomonosova ielā 12a, Rīgā, LV-1019.
		2. Par iesniegšanas brīdi uzskatāms brīdis, kad Pasūtītājs saņem piedāvājumu Nolikuma 1.10.1.apakšpunktā norādītajā adresē.
		3. Piedāvājums, kas tiks saņemts pēc norādītā piedāvājumu iesniegšanas termiņa, netiks izskatīts un tiks atdots iesniedzējam neatvērts.
		4. Pretendents sedz izmaksas, kas ir saistītas ar piedāvājuma sagatavošanu un iesniegšanu.
1. **INFORMĀCIJA PAR IEPIRKUMA PRIEKŠMETU**
	1. Iepirkuma priekšmeta apraksts – mobilo videonovērošanas komplektu iegāde, saskaņā ar tehnisko specifikāciju-finanšu piedāvājumu (Nolikuma 2.pielikums)
	2. CPV kods – 35125300-2.
	3. Kopējā plānotā iepirkuma summa ir **EUR 27 000,00** (divdesmit septiņi tūkstoši euro, 00 centi) bez PVN.
	4. Pakalpojumu izpildes vieta: Rīga, NUTS kods LV006.
	5. Paredzamais iepirkuma apjoms 60 (sešdesmit) mobilie videonovērošanas komplekti. Iepirkuma apjoms var samazināties, atkarībā no piedāvātās vienas vienības cenas, bet nepārsniedzot plānoto līgumcenu (Nolikuma 2.3.punkts).
	6. Pretendents ir tiesīgs iesniegt vienu piedāvājumu par visu iepirkuma priekšmeta apjomu.
	7. Iepirkumu līgumu darbības un izpildes termiņš: līdz līguma saistību pilnīgai izpildei.
2. **IZSLĒGŠANAS NOTEIKUMU PĀRBAUDE**
	1. **Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem**:
		1. Pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. Ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. Iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 3.1.1., 3.1.2. un 3.1.3.apakšpunktu nosacījumi.
	2. Lai pārbaudītu, vai pretendents nav izslēdzams no dalības iepirkumā Nolikuma 3.1.1., 3.1.2. un 3.1.4.apakšpunktu minēto apstākļu dēļ, pasūtītājs:
		1. Attiecībā uz Latvijā reģistrētu vai pastāvīgi dzīvojošu pretendentu un Nolikuma 3.1.4.apakšpunktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
3. par Nolikuma 3.1.1.apakšpunktā minētajiem faktiem — no Uzņēmumu reģistra;
4. par Nolikuma 3.1.2.apakšpunktā minētajiem faktiem — no Valsts ieņēmumu dienesta un Latvijas pašvaldībām. Pasūtītājs attiecīgo informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un Nolikuma 3.1.4.apakšpunktā minētās personas piekrišanu.
	* 1. Attiecībā uz ārvalstī reģistrētu vai pastāvīgi dzīvojošu pretendentu un Nolikuma 3.1.4.apakšpunktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un Nolikuma 3.1.4.apakšpunktā minēto personu neattiecas Nolikuma 3.1.punktā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.
	1. Atkarībā no Nolikuma 3.2.1.apakšpunkta "b" apakšpunkta veiktās pārbaudes rezultātiem pasūtītājs:
		1. Neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Nolikuma 3.1.4.apakšpunktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;
		2. Informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai Nolikuma 3.1.4.apakšpunktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkumā
	2. Pretendents, lai apliecinātu, ka tam un Nolikuma 3.1.4.apakšpunktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 euro, Nolikuma 3.3.2. minētajā termiņā iesniedz:
		1. Attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
		2. Pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
		3. Līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesamību.
	3. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas šā panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas šā panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai Nolikuma 3.1.4.apakšpunktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
5. **ATLASES PRASĪBAS UN IESNIEDZAMIE DOKUMENTI**
	1. **Pretendentu atlases prasības un iesniedzamie dokumenti:**

|  |  |  |
| --- | --- | --- |
| **Nr. p.k.** | **Prasība** | **Iesniedzamais/-ie dokuments/-i** |
| 4.1.1. | Pretendents ir reģistrēts Komercreģistrā vai līdzvērtīgā komercdarbības reģistrā ārvalstīs atbilstoši attiecīgās valsts normatīvo aktu prasībām. | **1.** *Reģistrācijas faktu attiecībā uz Latvijas Republikā reģistrētajiem pretendentiem iepirkuma komisija pārbaudīs publiski pieejamajās datubāzēs.***2.** Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. |
| 4.1.2. | Pieteikums dalībai iepirkumā | Pretendents iesniedz parakstītu pieteikumu dalībai iepirkumā saskaņā ar Nolikuma 1.pielikumā pievienoto formu. |
| 4.1.3. | **Pretendenta pārstāvja ar pārstāvības tiesībām izdota pilnvara (oriģināls vai apliecināta kopija) citai personai parakstīt pieteikumu, ja tā atšķiras no Uzņēmuma reģistrā norādītās.** |
| 4.1.4. | Pretendenta pieredzes apliecinājums | Vismaz 1 (vienu) pozitīvu atsauksmi, vai tās apliecinātu kopiju, ko ne agrāk kā 3 (trīs) gadus pirms piedāvājuma iesniegšanas izdevuši preču saņēmēji, kuriem veikta videonovērošanas komplektu piegāde. Pasūtītājam ir tiesības pārbaudīt pretendenta sniegtās informācijas patiesumu. |
| 4.1.5. | Pretendenta piedāvājums | Pretendents iesniedz parakstītu un pareizi aizpildītu “Tehniskā specifikācija – finanšu piedāvājums” dokumentu. |

* 1. Pretendentam, lai apliecinātu, ka tam uz piedāvājuma iesniegšanas dienu **nav nodokļu parādu**, **tai skaitā valsts sociālās apdrošināšanas obligāto iemaksu parādu**, kas kopsummā Latvijā pārsniedz **150 euro**, iesniedz:
		1. Izdruku no Valsts ieņēmumu dienesta elektroniskās deklarēšanas sistēmas;
		2. Kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu vai citus objektīvus pierādījumus par nodokļu parādu neesamību (šos dokumentus iesniedz, ja pretendentam ir nodokļu parāds).
	2. Ārvalstīs reģistrētam vai pastāvīgi dzīvojošam pretendentam ir tiesības pie atlases dokumentiem pievienot attiecīgo kompetento institūciju izziņas, kas apliecina, ka uz to un Instrukcijas 3.1.4.apakšpunktā minēto personu neattiecas Nolikuma 3.1. apakšpunktā noteiktie izslēgšanas gadījumi. Izziņai, attiecībā par Nolikuma 3.1.2. apakšpunktā norādītajiem izslēgšanas nosacījumiem, ja to pieļauj attiecīgās valsts normatīvo aktu regulējums, ir jābūt par periodu, kas ietver dienu, kad paziņojums par plānoto līgumu publicēts Iepirkuma uzraudzības biroja mājas lapā, un dienu, kad tiek pieņemts lēmums par iespējamu līguma slēgšanu. Gadījumā, ja attiecīgās valsts normatīvo aktu regulējums paredz iespēju saņemt izziņu tikai par iepriekšējo periodu, ārvalstīs reģistrēts vai pastāvīgi dzīvojošais pretendents pie izziņas pievieno paskaidrojumu par to. Izziņai jāsatur norāde par izziņas derīgumu – aktualitāti.
1. **PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS**
	1. **Piedāvājumu vērtēšanas posmi**:
		1. **1. posms** – Piedāvājumu noformējums. Nolikuma 1.8.punktā noteikto prasību izpildes pārbaude.
		2. **2. posms** – Pretendentu atlase. Nolikuma 4.1. un 4.2.punktā noteikto prasību un dokumentu pārbaude.
		3. **3. posms** – “Tehniskā specifikācija – finanšu piedāvājums”. Vērtējot “Tehnisko specifikāciju – finanšu piedāvājumu”, iepirkumu komisija pārbaudīs vai ir izpildītas Nolikuma 3.2.punktā noteiktās prasības.
		4. **4. posms** – Saimnieciski visizdevīgākā piedāvājuma noteikšana.
	2. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	3. Komisija atlasa pretendentus saskaņā ar izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
	4. **Piedāvājuma izvēles kritērijs:** Piedāvājumu izvēles kritērijs ir **saimnieciski visizdevīgākais** piedāvājums, kurš ir ar **viszemāko piedāvājuma cenu** un kurš atbilst “Tehniskās specifikācijas - finanšu piedāvājuma” un Nolikuma prasībām.
	5. Vērtējot “Tehniskās specifikācijas - finanšu piedāvājuma” finanšu piedāvājuma daļu, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	6. Gadījumā, ja Nolikuma 5.5. apakšpunktā piedāvātās cenas ir vienādas, iepirkuma komisija priekšroku dos tam pretendentam, kuram “Tehniskajā specifikācijā - finanšu piedāvājumā” būs norādīts īsāks piegādes termiņš (Tehniskās specifikācijas - finanšu piedāvājuma 5.2.punkts).
	7. Visi pretendenti tiek rakstveidā informēti par iepirkuma rezultātiem 3 (trīs) darba dienu laikā no lēmuma pieņemšanas dienas, kā arī lēmums tiks publicēts Interneta vietnē [rpp.riga.lv](http://www.riga.lv).
2. **IEPIRKUMA LĪGUMA SLĒGŠANA**
	1. Pasūtītājs slēdz ar pretendentu, kurš ir iepirkuma uzvarētājs, iepirkuma līgumu saskaņā ar PIL 60. panta pirmo, otro, trešo, ceturto un piekto daļu.
	2. Ja izvēlētais pretendents atsakās slēgt līgumu, tad pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju.
	3. Ne vēlāk kā dienā, kad stāsies spēkā attiecīgs iepirkuma līgums vai tā grozījumi, Pasūtītājs Interneta vietnē [rpp.riga.lv](http://www.riga.lv) ievietos attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.
	4. Iepirkuma līguma projekts ir pievienots Nolikumam (Nolikuma 3.pielikums), bet tā noteikumi tiks precizēti atbilstoši uzvarējušā pretendenta iesniegtajam “Tehniskajai specifikācijai - finanšu piedāvājumam”, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina Pasūtītāja un pretendenta stāvokli.
3. **PIELIKUMU SARAKSTS**
	1. Pieteikums dalībai iepirkumā – 1. pielikums.
	2. Tehniskā specifikācija – finanšu piedāvājums - 2. pielikums.
	3. Līguma projekts – 3.pielikums.